Retiro (Bonaero)

Retiro, antaŭe El Retiro, estas kvartalo de orienta Bonaero, Argentino. Estas limigita de la Avenuo Kordobo kaj la stratoj Cecilia Grierson, Uruguay, Montevideo kaj Calle 10, kaj de la Rivero Plata. Limas kun la kvartaloj Puerto Madero sudoriente, San Nicolás sude, Recoleta okcidente kaj kun havena zono al nordoriente. Ĝi apartenas al la Komunumo 1 de Bonaero.

La kvartalo enhavas zonon de oficejoj lima kun la areo konata kiel la City, financa centro de Bonaero, kaj alian klare loĝeja kun konstruaĵoj de alta kategorio ofte konsiderata parto de la neformala Norda Kvartalo. Krome ene de la formalaj limoj de Retiro troviĝas la Villa 31, unu de la plej grandaj nehomecaj setlejoj de Bonaero, etende ĉe terenoj kaj fervojaj kaj havenaj.

Retiro karacteriziĝas ankaŭ kiel nodo de transporto, kun tri fervojaj stacioj kaj alia de metroo kie kunvenas kelkaj linioj de fervojoj, busoj kaj simile. Proksime de la centro de transporto estas administra areo kie funkcias kelkaj justicaj dependaĵoj. La Placo San Martín estas unu el ĉefaj ĝardenaj spacoj kaj unu el plej tradiciaj de Bonaero.

La zono estis iam enirejo al Bonaero por milioneoj da enmigrintoj kiuj alvenis al la lando inter fino de la 19a jarcento kaj la Dua Mondmilito, loĝinte provizore en la Hotelo por Enmigrantoj kiu nune funkcias kiel muzeo.

 Vidu ankaŭ 
 Retiro (C) (metroo de Bonaero)
 Retiro (E) (metroo de Bonaero)
 Empalme Norte (stacidomo)
 Catalinas (metroo de Bonaero)
 General San Martín (metroo de Bonaero)

 Fontoj 
 El Retiro  de Carlos Horacio Bruzera
 Historia del Barrio del Retiro de Josefina del Solar
 Historia del Barrio del Retiro  de Luis Lehmann

 Eksteraj ligiloj 
Barrio Norte Retiro
Retiro en Buenos Aires Argentina 

Kategorio:Kvartaloj de Bonaero